Tidligt i 1100-tallet begyndte en omfattende eksport af tørfisk fra den nordnorske kyst til [[Bergen]] og videre ud i Europa. Fra 1300-tallet førte det til en ekspansion af norsk sprog og kultur til kysten ved Troms og Finnmark. Noget tyder på, at det ikke kom i konflikt med den samiske leveform, fordi de norske nybyggere kun arbejdede ved fiskeri med salg for øje. De konkurrerede dermed ikke med samerne i indlandet om ressourcerne. I [[Vardø]] blev der bygget en [[fæstning]] og [[Kirke (bygning)|kirke]] i [[1307]], og dermed gik Norges østgrænse mod Rusland i de kommende århundreder tværs gennem samernes land.
Kultur